Dòn

Dòn (en rus Дон), lenga dels Scitas - « aiga ») es un dels flumes principals de Russia.

 Geografia 

Pren sa font prèp de Tola, al sud-èst de Moscòu, a una altitud de 180 mètres environ e percor una distància de gaireben  abans de s'escampar dins la mar d'Azov en donant naissença a un dèlta d'una superfícia de 540 km².

Don possedís totas las caracteristicas d'un flume de planura. Sa penda mejana vària pauc de sa font fins a son embocadura amb una valor flaca de 0,1‰. Lo flume s'escampa dins de vastas planuras d'inondacion sus tot son percors salvat aprèp Kalatch de Dòn ont sa valada se restrechís fòrça.

La val de Dòn, coma la d'autres cors d'aiga de la region, presenta un aspècte asimetric. La riba drecha del flume es nauta de fòrtas pendas alara que l'esquèrra e bassa e plana.

Dempuèi sa font, lo flume s'escampa en primièr cap al sud-èst a l'entorn de Voronej, puèi cap al sud-oèst fins a l'embocadura.

 Vilas traversadas 

La principala vila sul flume es Rostov de Dòn.

 Afluents 

Cors superior :
 esquèrra – Voronej
 drecha – Nepriadva, Krassivaïa Metcha, Sosna
Cors mejan :
 esquèrra – Bitioug, Khoper, Medveditsa, Ilovlia
 drecha – Tikhaïa Sosna, Tcherna Kalitva
Cors inferior :
 esquèrra – Sal, Manytch
 drecha – Donets

 Istòria 

Don foguèt conegut en Grècia antica e dins l'Empèri Roman jos lo nom de « Tanaís » (en grèc ancian Τάναϊς), nom tanben donat a una citat sarmata, Tana-Azaq, situada sus son embocadura meridionala. Lo flume foguèt considerat coma la frontièra entre Euròpa e Asia.

 Agençament 

Al punt pus oriental de son caminament, Don s'apròcha de Vòlga. A aquel nivèl, s'edifiquèt lo barratge de Tsimliansk que forma una retenguda de .

Bastit al debut d'aquela retenguda, lo canal Vòlga Dòn ( de long) religant los dos flumes es una importanta via de navigacion.


 Idrologia 

Don possedís un regim nival de planura. Lo flume comença de gelar vèrs la fin de novembre e lo començament de decembre. Es pres dins lo glaç 140 jorns per an dins la partida superiora de son cors contra 30 a 90 jorn dins la partida inferiora.

Lo debit del flume foguèt observat de 1891 a 1984 a Razdorskaïa, localitat situada aperaquí  en amont de Rostòv de Dòn, doncas a  de l'embocadura de Dòn dins la mar d'Azov GRDC - Don a Razdorskaïa.

A Razdorskaïa, lo debit annal mejan foguèt de  per una superfícia de drenatge de prèp de , o 88,8 % de la totalitat del bacin idrografic. La lama d'aiga d'escolament annal dins lo bacin foguèt doncas de , çò qu'es gaireben flac, en relacion amb lo pauc de precipitacion registradas en general dins son bacin.

Debit mejan mensual (en m³/s) mesurat a l'estacion idrologica de Razdorskaïa - bacin idrografic:  - donadas calculadas sul periòde 1891-1984

 Vejatz tanben 
 Articles connèxes 

 Nòtas e referéncias 

Categoria:Dèlta
Categoria:aiga de Russia